Gudbrand Bakken

Gudbrand Bakken (1941–2024) var en norsk veterinær, veterinærdirektør og ekspedisjonssjef. 

Bakken vokste opp i Fåvang i Gudbrandsdalen. Han ble utdannet veterinær i 1965 og tok doktorgraden i 1982. Fra 1974 til 1989 hadde han ulike stillinger ved Veterinærinstituttet som avdelingsveterinær, overveterinær og nestleder. Fra 1990 til 1998 var han veterinærdirektør, deretter ekspedisjonssjef i Landbruks- og matdepartementet inntil han gikk av med pensjon i 2006. Bakken var sentral i arbeidet med å omorganisere matforvaltningen i Norge tidlig på 2000-tallet og spilte en viktig rolle ved etableringen av Mattilsynet og Vitenskapskomiteen for mattrygghet i 2004. I 2017 var han redaktør og medforfatter av boken Makt og styring bak matfatet (Pax Forlag).

Gudbrand Bakken ble i 2007 utnevnt til ridder av 1. klasse av Den Kongelige Norske St. Olavs Orden for sin «innsats for offentlig forvaltning».«Tildelinger av ordener og medaljer», Kongehuset. Lest 2. november 2015.

 Referanser 

Kategori:Norske veterinærer
Kategori:Norske embets- og tjenestemenn
Kategori:Personer tilknyttet Veterinærinstituttet
Kategori:Riddere av 1. klasse av St. Olavs Orden
Kategori:Personer fra Ringebu kommune